b'\n_START_ARTICLE_\nMumtaz Mahal\n_START_PARAGRAPH_\nSi Mumtaz Mahal (Persa (Persian): \xd9\x85\xd9\x85\xd8\xaa\xd8\xa7\xd8\xb2 \xd9\x85\xd8\xad\xd9\x84, nangangahulugang "pinakamamahal na palamuti sa palasyo"; pagbigkas /mumt\xc9\x91\xcb\x90z m\xc9\x9bh\xc9\x9bl/) ay ang karaniwang palayaw ng Arjumand Banu Begum, na ipinanganak noong Abril 1593 sa Agra, Indiya. Pangalawang asawa siya ni Emperador Shah Jahan I ng Imperyong Mughal at naging paboritong asawa nito. Namatay siya noong 17 Hunyo 1631 sa Burhanpur sa Deccan, Madhya Pradesh ngayon, sa panahon ng kapanakan ng kanyang ika-labing-apat na anak na nagngangalang Shahzadi Gauhara Begum, at nakalibing sa Taj Mahal sa Agra.'